als_Latn dik_Latn sag_Latn
Fitore e thellë për Hajvalinë në sfidën e prapambetur të javës së 16-të. Në Kishnicë skuadra e Ismet Munishit kaloi me rezultatin e pastër 3-0, Trepcën 89 duke u ngjitur në vendin e 3-të të klasfikimit në Raiffeisen Superligën e Kosovës. Sfida mes këtyre dy skuadrave ishte në program për tu luajtur të Dielën por u shty për shkak se shirat e shumtë që kishin rënë gjatë ditëve të fundit përmbytën fushën e Kishnicës. Hajvalia vijoi në këtë mënyrë formën e mirë me skuadrën nga periferia e Prishtinës që nuk regjistron asnjë humbje që prej javës së 9-të. 2 gola nga Liridon Leci dhe një finalizim i Shkëlqim Pacollit i mjaftuan Hajvalisë për të arritur suksesin e radhës.
Në Kishnicë skuadra vendasve zhbllokoi shifrat në minutën e 24-t. Pas harkimi në zonë Pacolli arriti ti shpëtonte mbulimit të mbrojtësit të Trepcës 89 Troshupa duke ndëshkuar porterin e skuadrës mitrovicase. 4 minuta më pas Hajvalia e coi në 2 epërsinë e golave teksa Liridon Leci ekzekutoi mjeshtërisht një goditje standarte. Edhe pjesa e dytë nisi me domiminin e skuadrës vendase. Në minutën 50-të gjërat u bënë më thjeshta për të besuarit e Ismet Munishit pasi Edmond Turku mori kartonin e dytë të verdhë, duke lënë Trepcën 89 me një lojtar më pak. Për të vendosur në kasafortë fitoren e Hajvalisë mendoi sërish Lirdion Leci që realizoi golin e dytë personal në minutën 78. Me këtë sukses Hajvalia u ngjit në kuotën e 27 pikëve, 3 më pak se Ferronikeli dhe Llapi që kryesojnë kampionatin.
als_Latn als_Latn